CBG รายได้พุ่ง-ค่าใช้จ่ายลด หนุนกำไรไตรมาส 1/62 โตกว่า 1 เท่าตัว มาที่ 419 ลบ.
CBG รายได้พุ่ง-ค่าใช้จ่ายลด หนุนกำไรไตรมาส 1/62 โตกว่า 1 เท่าตัว มาที่ 419 ลบ. จากปีก่อนกำไร 180.52 ลบ.
10 พ.ค. 2562

บริษัท คาราบาวกรุ๊ป จำกัด (มหาชน) หรือ CBG รายงานผลการดำเนินงานงวดไตรมาส 1/62 (รวมบริษัทย่อย) สิ้นสุดวันที่ 31 มี.ค. 62 มีกำไรสุทธิดังนี้

โดยผลการดำเนินงานในไตรมาสดังกล่าว มีผลกำไรเพิ่มขึ้น เนื่องจากบริษัทฯมีรายได้จากการขายรวม 3,361 ล้านบาท เพิ่มขึ้น 20 ล้านบาท หรือ 0.6% จำแนกออกเป็นธุรกิจในประเทศและต่างประเทศที่อัตราส่วนประมาณ 51:49% โดยในจำนวนนี้เป็นรายได้จากการขายเครื่องดื่มบำรุงกำลัง 2,923 ล้านบาท เพิ่มขึ้น 100 ล้านบาท หรือ 3.5%
ขณะที่บริษัทฯมีค่าใช้จ่ายขายและบริหาร 675 ล้านบาท ลดลง 138 ล้านบาท หรือ 17% คิดเป็นสัดส่วนต่อรายได้จากการขายรวม 20.1% ลดลงจากสัดส่วน 24.3% เมื่อเทียบกับช่วงระยะเวลาเดียวกันของปีก่อนหน้า สาเหตุหลักเกิดจากการลดลงอย่างมีสาระสำคัญของค่าใช้จ่ายส่งเสริมการขายและประชาสัมพันธ์ภายใต้การดำเนินงานของ ICUK ในประเทศอังกฤษ ซึ่งเป็นไปตามมาตรการควบคุมค่าใช้จ่าย เพื่อบริหารอัตราตอบแทนจากการขายให้อยู่ในระดับที่เหมาะสม